Asociația „ Centrul Memorial Dr. Gheorghe Telea Bologa ”

Adresa: Sibiu, str. B-dul Mihai Viteazu nr. 14A, bl. P12, sc. A, ap. 7, județ Sibiu

Poștă electronică proiecteteleabologa@gmail.com

Cod de înregistrare fiscală 22670745

Vă invităm să participați la achiziția directă conform specificațiilor tehnice următoare, achiziție necesară proiectului finanțat prin Programul Național de Redresare și Reziliență, contract finanțare PNRR nr. 66/PNRR / 31.03.2023, componenta I5-1, astfel:

**ANUNȚ PARTICIPARE ACHIZIȚIE DIRECTĂ**

**pentru achiziția de servicii pentru evenimentele culturale**

1. **Obiectiv:**

Achiziţionarea de servicii pentru organizarea de evenimente necesare în vederea derulării etapelor specifice proiectului cultural *Educăm prin patrimoniu* (2 ateliere educaționale și 1 ateliere gastronomic).

**Locul desfășurării** evenimentelor/activităților Muzeul Civilizației Populare Tradiționale ASTRA (Muzeul în aer liber) din Sibiu, str. Pădurea Dumbrava, nr. 16-20 și localitatea Șeica Mică.

Proiectul cultural Educăm prin Patrimoniu își propune să să implice un număr cât mai mare de localnici din comuna Șeica Mică din județul Sibiu în activități care să aducă plus valoare culturală comunităților din zonă. Totodată, proiectul își propune să faciliteze accesul copiilor din zonă la mediul cultural, colaborarea și integrarea interetnică și promovarea valorilor tradiționale.

**II. Perioada de prestare a serviciilor:**

**Condiţii de prestare**: serviciile vor fi prestate în perioada **27.10.2023-18.12.2023**

**Condiţii de plată**: plata se efectuează în termen de 45 de zile de la data emiterii facturilor, pe bază de proces-verbal de recepție, după prestarea serviciilor şi cu condiţia acceptării la recepţie a fiecarui serviciu prestat.

**III. Criteriul de atribuire:** este cel mai bun raport calitate-preț, care se va calcula astfel:

|  |
| --- |
| Criteriu de atribuire : |
| Cel mai bun raport calitate-preț  |
| Criterii | Pondere: | Punctaj maxim: |
| 1. **Preţul ofertei (P1)**
 | **80%** | **80** |
| Descriere: Componenta financiară |
| Algoritm de calcul: Pentru oferta cu preţul cel mai scăzut se va acorda maximul de puncte, respectiv 80. Pentru celelalte oferte, punctajul se va calcula după formula: Punctaj obţinut = (Valoarea ofertei cea mai scăzută / Valoare ofertă) x 80. |
| 1. **Tehnic (P2)**
 | **20%** | **20** |
| Descriere: experiența profesională a responsabilului de organizare eveniment |
| Algoritm de calcul: se solicită pentru implicarea ca responsabilului de organizare eveniment:* Pentru implicarea ca responsabil de organizare eveniment în 1-2 contracte/proiecte similare – se vor acorda 10 puncte.
* Pentru implicarea ca responsabil de organizare eveniment în peste 2 contracte/proiecte similare – se va acorda punctaj maxim – 20 puncte.

Pentru demonstrarea experienței se vor prezenta, fără a se limita:* curriculum vitae, actual la data depunerii ofertei, care să cuprindă principalele proiecte în care a fost implicat și poziția deținută în cadrul acestora;
* diplome, atestate, autorizări (sau alte – documente echivalente eliberate de instituții de învățământ), copii „conform cu originalul”, menționate în curriculum vitae;
* contractul de muncă/contractul de colaborare/de servicii sau/și angajamentul de participare (pentru personalul care nu este angajat al ofertantului), copii „conform cu originalul”;
* documente relevante (referințe, recomandări de la beneficiarii finali, procese verbale de recepție etc) care să confirme/demonstreze cele menționate în CV.
 |
| **Punctajul total acordat pentru fiecare ofertă se calculează pe baza formulei:** **P(total) = P1 + P2****Clasificarea ofertelor se face în ordinea descrescătoare a punctajului obținut, prin însumarea punctajelor aferente factorului tehnici și factorului financiar.**  |

**IV. Cerințe:**

Cerinţele impuse vor fi considerate ca fiind minimale.

Caietul de sarcini face parte integrantă din documentaţia pentru atribuirea contractului şi constituie ansamblul cerinţelor pe baza cărora se elaborează de către fiecare ofertant propunerea tehnică. În acest sens, orice ofertă prezentată, care se abate de la prevederile Caietului de sarcini va fi luată în considerare, dar numai în măsura în care propunerea tehnică presupune asigurarea unui nivel calitativ superior cerinţelor minimale din Caietul de sarcini. Ofertarea de servicii cu caracteristici tehnice inferioare celor prevăzute în caietul de sarcini sau care nu satisface cerinţele caietului de sarcini va fi declarată ofertă neconformă şi va fi respinsă.

Proiectul cultural Educăm prin Patrimoniu își propune să să implice un număr cât mai mare de localnici din comuna Șeica Mică din județul Sibiu în activități care să aducă plus valoare culturală comunităților din zonă. Totodată, proiectul își propune să faciliteze accesul copiilor din zonă la mediul cultural, colaborarea și integrarea interetnică și promovarea valorilor tradiționale.

Prin acest proiect cultural vor fi puse în practică evenimente culturale organizate sub formă de ateliere care constau din următoarele evenimente integrate:

1. **Data: 27.10.2023**

**Locație: localitatea Sibiu în CNM Astra ( Muzeul în Aer Liber)**

*Atelier gastronomic* – *Să ne bucurăm de recoltă!* (1 atelier) – în cadrul acestui atelier participanții vor învăța despre valorificarea unor produse obținute din natura de-a lungul anului, vor pregăti (după rețete tradiționale) gem de prune, gogonele în saramură, vor înșira mere la uscat pe sfoară.

Prestatorul va asigura pentru desfășurarea evenimentului:

* personalul specializat necesar pentru prestarea serviciilor;
* asigurarea logisticii necesare pentru desfășurarea atelierului și a materiei prime pentru prepararea rețetei de gem: borcane cu capac de diferite dimensiuni (370 ml, 200 ml), prune, pliculețe de scorțișoară, pliculețe de cuișoare, lămâi, zahăr;
* asigurarea logisticii necesare pentru desfășurarea atelierului și a materiei prime pentru prepararea rețetei de gogonele în saramură: borcane mari cu capac (2 sau 3 litri), gogonele, morcovi, usturoi, mărar uscat, cimbru, hrean, pliculețe de boabe de muștar, pliculețe de boabe de piper, pliculețe foi de dafin, sare, apă plată;
* asigurarea logisticii necesare pentru desfășurarea atelierului și a materiei prime pentru înșiratul merelor pe sfoară: mere, ghem de sfoară, ace mari de cusut, doguri de lemn , cuțite, pâlnii, polonice, linguri de lemn de mărime medie, linguri mari de lemn, răzătoare, șorțuri de bucătărie.

necesare pentru 40 de copii.

* asigurarea articolelor de unică folosință biodegradabile (farfurii, pahare, tacâmuri, șervețele, saci de gunoi), platouri cu gustări reci, pâine, desert (plăcintă cu mere), apă plată, apă minerală, suc de măr.

necesare pentru aproximativ 60 de persoane

1. **Data: 17.11.2023**

**Locație: localitatea Sibiu în CNM Astra ( Muzeul în Aer Liber)**

*Atelier educațional* – *Jocul vecinătății! / Cine au fost sașii?* (1 atelier) – în cadrul acestui atelier se vor desfășura două activități: *Proiecție filmulețe despre sași și vecinătate* (unde copii, pe baza filmului, vor avea ocazia să discute cu un istoric specializat în istroia sașilor); *atelier educațional – desenăm pe hârtie de carton și confecționăm din lemn semne de vecinătate și dăngănele* (acest atelier va fi organizat cu ajutorul unui grafician și a unui meșter în prelucrarea lemnului)

Prestatorul va asigura pentru desfășurarea evenimentului:

* personalul specializat pentru prestarea serviciilor;
* amenajarea spațiului unde se va desfășura evenimentul.
* *logistica* necesară pentru derularea atelierului educațional –coli de carton A4, cutii de creioane colorate, acuarele pe bază de ulei, acuarele acrilice, pensule pentru pictura, set indigo, traforaje lemn, pânză abrazivă pentru lemn;

necesare pentru 40 de copii.

1. **Data: 18.12.2023**

**Locație: localitatea Șeica Mică.**

*Atelier educațional – Iarna pe ulița din Șeica Mică* (1 atelier) – organizat sub formă de șezătoare va avea doua evenimente integrate: *Atelier de confecționare obiecte specifice sezonului de iarnă*, unde copiii împreuna cu părinții și bunicii, ajutati de un artist plastic și un meșter în prelucrarea lemnului, vor confecționa decorațiuni specifice sezonului; *Povestea șezătorii și obiceiuri de iarnă. Ce a însemnat șezătoarea* – copii vor descoperi cu ajutorul bunicilor/părinților și a unui istoric specialist în istoria sașilor originea șezătorii, tradițiile și obiceiurile acesteia.

Prestatorul va asigura pentru desfășurarea evenimentului:

* personalul specializat necesar pentru prestarea serviciilor;
* amenajarea spațiului și a logisticii necesare pentru defășurarea evenimentului.
* asigurarea materialelor consumabile: nuci în coajă, pistoale de lipit, rezerve plastic pistol de lipit, ghem de sfoară, coli fetru colorat, conuri de brad, rondele de lemn, lac bronz argintiu/auriu, pensule, pahare apă pentru pictură, forfecuțe

necesare pentru aproximativ 40 de copii.

**Prestatorul are obligația de a respecta prevederile Regulamentul UE nr. 679/2016 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE (Regulamentul general privind protecţia datelor).**

 Ofertanţii vor depune oferta cu detalierea prețului pe fiecare tip de serviciu ofertat. Nu se acceptă oferte parțiale. Nu se acceptă oferte alternative.

**V. Modul de depunere a ofertelor**

Operatorii economici vor depune următoarele documente:

 a) Propunerea tehnică – detaliată pe fiecare tip de serviciu ofertat.

 b) Propunerea financiară – detaliată pe fiecare tip de serviciu ofertat (conform anexei la caietul de sarcini).

 c) Declarație privind beneficiarul real (Anexa nr. 10a)

 d) Declarație pe proprie răspundere, privind evitarea dublei finanțări/conflict de interese (Anexa nr. 5a1).

Modelele de formulare solicitate sunt disponibile pe site-ul *www.asociațiateleabologa.ro.*

Operatorii economici vor transmite oferta conținând formularele completate și documentele solicitate, în original, semnate, la adresa de e-mail proiecteteleabologa@gmail.com până la data de **26.10.2023, ora 13:00.**

Autoritatea contractantă va demara achiziţia doar cu ofertantul declarat câştigător de către comisia de evaluare oferte.